►"Sisa. Els anys galàctics", un còmic tan divertit, fresc i galàctic. - Teatre Musical\n14 juny, 2019►”Sisa. Els anys galàctics”, un còmic tan divertit, fresc i galàctic.\n►Es publica “SISA. Els anys galàctics” amb guió J. M. Polls. Dibuix i color de Manu Ripoll i separació de color Rafa Barragán i Sandra Díaz.\n►Jaume Sisa, nascut a Barcelona el 1948 és un dels cantautors més personals, particulars de la història que va escriure les músiques de les mítiques produccions de Dagoll Dagom “Antaviana” i “Nit de Sant Joan”.\n►Respectat pels artistes de la seva generació, venerat per músics de les posteriors i sempre adulat per la premsa especialitzada gràcies a una obra artística sense comparació possible, Sisa no només és peça clau de la cultura popular de la nostra terra, sinó que l’ona expansiva del seu treball ha superat les fronteres del que és estrictament musical, influint a escriptors, dramaturgs, humoristes… Tant en llengua catalana com castellana.\n►Autor de la memorable i immortal cançó “Qualsevol nit pot sortir el sol” -amb aquesta llista de personatges que ressonen en el nostre imaginari col·lectiu: des de la Blancaneus a Mortadelo i Filemón- i d’altres com “L’home dibuixat”, “El cabaret galàctic”, “La Catedral “o l’espectacle musical “Nit de Sant Joan”, que va formar part de la seva col·laboració teatral amb Dagoll Dagom.\n►El guionista Josep Maria Polls i el dibuixant Manu Ripoll aconsegueixen amb “Sisa. Els anys galàctics “, un còmic tan divertit, fresc i galàctic com la mateixa discografia de Sisa.\n►Al llarg de setanta pàgines, Polls i Ripoll s’agafen de la mà per submergir-nos en l’univers de Sisa des d’una perspectiva que encaixa a la perfecció amb el particular món del cantant català.\n►El llibre “ens descobreix pas a pas la trajectòria de Sisa, la seva visió del món i de la música, les seves complementàries personalitats i els diferents moments pels quals ha passat al llarg de tota la seva carrera, concretament els previs al seu fugaç retorn el 2016. Per aconseguir tal fita, Polls ha ideat un guió proper, a l’esperit de la gran festa de “Qualsevol nit pot sortir el sol”, la popular obra de teatre “Sis personatges a la recerca d’autor” de Luigi Pirandello o la novel·la “viatges per l’Scriptorium” de Paul Auster, per posar alguns exemples.\n►Així, mentre repassem la vida de Sisa, assistim bocabadats a les divertides i reveladores converses entre les seves diferents encarnacions: Ricardo Solfa, Armando Anomenat, Ventura Mestres, El Viatjant i, òbviament, el mateix Jaume Sisa.\n►Junts viurem els seus primers passos en la música, els anys de Zenk i Música Dispersa, l’explosió galàctica i el temps dels boleros, etcètera. Tot això narrat amb humor i frescor, oferint una visió general d’una generació, la qual va madurar entre els anys seixanta i vuitanta a Espanya. La que va assistir als darrers dies del franquisme i va assistir esperançada al naixement d’un nou país, més lliure i capaç de mirar cap al futur amb optimisme.\n►Per arrodonir el volum, ens trobarem amb dos extres que enriqueixen encara més aquest “Sisa. Els anys galàctics”.\n►D’una banda, el pròleg de Santi Carrillo -director de la revista musical especialitzada Rockdelux-, qui resumeix les claus principals de l’evolució musical de Sisa, alhora que analitza el valor de cadascun dels seus moviments, repassant la seva producció discogràfica.\n►De l’altra, una playlist de quaranta-nou cançons en la qual trobarem des de composicions que van influir i orientar al músic en els seus anys de joventut (The Shadows, Bob Dylan, The Kinks, Jimi Hendrix …) fins clàssics imprescindibles de la seva discografia (“Nit de Sant Joan”, “El setè cel” …), passant per la banda sonora que ens acompanya durant la lectura de les pàgines del còmic (Pau Riba, Luis Eduardo Aute, Calat Doble, Franco Battiato …).\n►Aquí teniu les fitxes de les obres de teatre musical on Jaume Sisa va fer la música.


Els agricultors de l'Índia posen fi a gairebé un any i mig de protestes contra la reforma agrícola\nPublicat 11/12/2021 18:42CET\nJAVED DAR / XINHUA NEWS / CONTACTOPHOTO - Archivo\nEls sindicats d'agricultors indis han començat a donar carpetada a les protestes que van començar fa gairebé un any i mig contra les lleis agrícoles que va impulsar el Govern i que ara ha revocat el Parlament, després de l'anunci del cessament de les manifestacions de dijous.\nAixí doncs, els agricultors que acampen a les fronteres de Singhu, Tikri i Ghazipur de Delhi faran una "marxa de la victòria" quan tornin als seus llogarets a Punyab i Haryana després de 15 mesos d'agitació que van obligar a retirar tres polèmiques lleis.\nAra mateix, i segons informa la cadena índia NDTV, els agricultors estan desmantellant els seus allotjaments improvisats als llocs fronterers. Es reuniran per a algunes cerimònies i començaran el viatge a casa.\n"Parlarem, orarem i coneixerem les persones que ens van ajudar", ha declarat un dels capitosts de les marxes, Rakesh Tikait. "La gent ja ha començat a desocupar, trigarem de quatre a cinc dies i jo me n'aniré el 15 de desembre", ha precisat.\nLa decisió s'ha produït després d'unes àrdues negociacions amb el Ministeri de l'Interior que han donat com resultat l'acceptació del Govern de les demandes que van presentar els agricultors, inclosa la compensació a les famílies d'agricultors que han mort en les manifestacions.\nL'aliança Samyukt Kisan Morcha (SKM), que engloba els sindicats del sector, ha confirmat que les mobilitzacions s'han desconvocat ara que les autoritats han accedit a complir les demandes dels agricultors.\nLes parts han arribat a un consens després que el Govern acceptés reobrir els casos vinculats a la crema de rostoll, de què les autoritats feien responsables els agricultors. Els manifestants han renunciat, no obstant això, a la dimissió del ministre de l'Interior, Ajay Mishra, que al principi figurava entre les demandes.\nLa setmana passada, la Cambra baixa del país va acordar revocar el paquet de lleis agràries sense topar-se amb l'oposició de cap sector. No obstant això, la votació es va fer en minuts, cosa que va criticar l'oposició, que considera que el Govern tractava així d'evitar un debat sobre els preus mínims dels productes, una qüestió que s'ha demandat en tot moment durant les protestes.\nEl polèmic paquet de mesures l'ha defensat a tot moment el Govern, que assegura que són necessàries per modernitzar el sector i les infraestructures. Els treballadors del camp, per la seva banda, creuen que beneficiaran les grans corporacions.


Mama!, tinc la pesta?\n4 de juny de 2019 Potser...\nHe somniat que pels carrers de la ciutat uns rars ocells de colors vius picotejaven el terra, de sobte , per espant meu, s’han convertit en unes enormes rates negres d’aspecte ferotge. I amb el cor encongit m’he despertat.\nRates negres?, ¿seran les mateixes que causaren fa segles aquella esgarrifosa pandèmia que delmà la població catalana, sense distincions de cap mena, portant la mort a joves, grans, pagesos, botiguers i menestrals?… Governants de l’època llunyana decidiren sacrificar els gats de viles i pobles , proclamant que els àgils felins eren portadors de la maligna pesta. Decisió fatal , puix les rates creixeren en greix i nombre i camparen per cases i carrers, mentre que els quatre gats supervivents de l’ominosa proclama s’aixoplugaren en amagatalls a l’espera de millors temps, puix sabien que , passada la pesta, mentre hi haguessin rates hi hauria gats.\nMama!, érem , era com una gata jo?. No, mama, ja sé que mai no he estat una gata maula… volia dir si sóc per a sa Donna com els gats de la pandèmia. Potser sí que tens raó, hi ha qui confon gats amb rates . En qualsevol cas, et pregunto\nMama!, tinc la pesta? i això s’encomana?…


| Seminari d'Anàlisi de l'Actualitat (Grup 4)\n~ Seminari d'Anàlisi de l'Actualitat (Grup 4)\nEl que es va llegir\nPosted by thepompeianpost in Uncategorized\nJÚLIA TALARN – Ahir el món del periodisme va viure un fet insòlit. I és que no passa cada dia que les peces d’informació esdevinguin autorreferencials. Aquest ha estat el cas de la crònica Això és el que va passar on Mayka Navarro, periodista de successos del diari El Periódico fa un relat del que va succeir el dia18 de febrer. La seva narració dels fets comença de forma quasi novel·lada, tal com si es tractés de la Crònica d’una mort anunciada, i acaba amb un J’accuse….! a la catalana assenyalant, tot i que sense desvelar noms ni cognoms, als mitjans de comunicació que no han fet l’esforç de corroborar la informació.\n-Manel Prat, Director dels Mossos d’Esquadra\nLa periodista s’ha vist obligada a fer aquesta crònica després que es publiqués a La Vanguardia un informe policial anònim en el que apuntava a una possible trobada entre l’actual director dels Mossos amb el director de l’agència de detectius Método 3 poques hores abans de la detenció d’aquest últim. Aquest informe policial ha portat una llarga cua i és que la líder del Partit Popular català ha demanat la dimissió de Manel Prat per haver intervingut en el cas de les escoltes. Segons la parlamentaria, el cap dels Mossos s’hauria reunit dins el seu cotxe oficial amb una periodista que hauria entrevistat al director de l’agència de detectius abans de la seva detenció.\nEl que és interessant de tot plegat és que la crònica de la periodista de successos deixa en evidència la poca investigació que els mitjans de comunicació fan de tot plegat i constata la falta de comprovació de les fonts d’informació. A la crònica de Navarro hi apareix el nom d’un treballador del diari el País. Segons la periodista de successos, el fotògraf d’El País Joan Sánchez la va veure entrar al cotxe oficial del director dels Mossos. Tot i això, a la notícia que fa El País sobre aquestes informacions citen l’informe policial anònim publicat pel diari La Vanguardia quan podrien haver fet ús dels seus contactes ja que un dels seus treballadors va ser testimoni dels fets.\nCom exposa Navarro , els periodistes mai revelen les seves fonts i menys si es tracta d’informacions policials. És per aquest motiu que tant el País, com el Periódico com la Vanguardia estan plens de “fonts properes al cas” o “fonts expertes en aquest àmbit”. Una de les feines dels periodistes, però, és llegir entre línies i buscar quins objectius cerquen els mitjans fent ressò d’informes anònims o no desvelant les seves fonts. L’informe policial anònim realitzat per la Policia Nacional i publicat a la Vanguardia posa més llenya al foc a la polèmica entre els Mossos d’Esquadra i la Policia Nacional i aviva la disputa sobre quin cos policial ha de portar la investigació d’aquest cas d’espionatge. Si això no és el que va passar, si que és, almenys, el que es va llegir.\nL’idil·li d’El Mundo\nALBERT SORT – El Mundo i les exclusives periodístiques semblaven viure un idil·li mentre els escàndols de corrupció sacsejaven la …\nARIADNA VAZ – L’espionatge s’ha convertit en el pa de cada dia des que van sortir a la llum les …\nNATÀLIA SEGURA- El passat dissabte 9 de març La Vanguardia publicava que la Policia Nacional havia vist el cotxe del …\nLa investigació de Método 3, convertida en una batalla política; i mediàtica\nMARINA PRESAS – Des de l’exclusiva de El Mundo i El Periódico sobre el dinar de l’exparella de Jordi Pujol …\nLes coincidències descobreixen la realitat, o potser no\nMARGALIDA VIDAL – Método 3 ha transcendit fronteres. El desig dels polítics de recórrer a aquesta agència d’espionatge s’ha estès …\nL’home que espiava al seu propi partit\nALEJANDRO RAMIS – La desconfiança cap als partits polítics fa anys que no és un sentiment reservat només als ciutadans, …\nMétodo 3, més enllà de l’espionatge Català\nAÏDA RODRÍGUEZ – Suposicions, filtracions, contradiccions… durant les últimes setmanes els mitjans de comunicació van plens de declaracions i notícies …\nEscac i mat, però de qui?\nLAURA MONT – El que semblava inicialment un joc d’espies entre PSC i PP no ha trigat gaire temps a atrapar …\nLes amistats d’Alberto Fernández Díaz\nANNA BUJ – Després que aquests dies s’hagi anat obrint la tapa de la claveguera de la política catalana, hi …\nAnàlisi mitjans de comunicació\nCrisi de la cultura\nEfectes de la crisi econòmica\nEls règims polítics a Llatinoamèrica\nEsports, espectacles i mitjans de comunicació\nGrans potències mundials\nIsrael i Orient Mitjà\nLes noves vides d'Àfrica


Can Bum inaugura un punt de venda de productes de comerç just. • Som Pollença\nInici/Municipi/Can Bum inaugura un punt de venda de productes de comerç just.\nCan Bum inaugura un punt de venda de productes de comerç just.\nEs tracta d'una iniciativa que ha dut a terme amb l'associació sense afany de lucre S'altra Senalla\nRedacciómarç 23, 2022\n0 1.366 Un minut llegit\nL’espai social i cultural de Pollença, Can Bum, ha estrenat al seu local un punt de venda de productes de comerç just. Es tracta d’una iniciativa que ha dut a terme amb l’associació sense afany de lucre S’altra Senalla, que pretén la difusió d’aquesta mena de productes.\nEl comerç just, segons ens han explicat a Som Pollença des de l’associació, et garanteix que el producte que tens a les teves mans ha estat elaborat per un artesà amb un salari digne, així com garanteix que no hi ha hagut explotació infantil i que la presa de decisions entre homes i dones ha estat igualada.\nAra, Cam Bum, que és un local amb uns valors “similars a S’altra Senalla”, segons Laura Mejía, voluntària de l’associació, s’uneix a aquest compromís amb l’objectiu que el seu local serveixi com a finestra dels productes de comerç just, on podrem trobar xocolates, cafè o galetes que respecten el medi ambient, a més de ser lliure d’insecticides.\nCan Bum comerç just Pollença\nEncesa d'Una llum per la Pau a Pollença\nAmb l'arribada de la primavera... Atreveix-te amb aquests pentinats


Share This : 2n Most&Blogs o 10è Vins&Blogs de la Penedesfera\nQuè és això? Amb aquesta pàgina pots utilitzar els enllaços cap a la Web Social per guardar 2n Most&Blogs o 10è Vins&Blogs de la Penedesfera en un lloc social de favorits, o bé utilitzar el formulari E-mail per enviar un enllaç per e-mail.\nEl Most Penedès Festival Internacional de Cinema del Vi i del Cava us convida al 10è Vins&Blogs de la Penedesfera, o millor dit Most&Blogs, ja que serà tematitzat en la cultura audiovisual per parlar de cinema, fotografia, sèries de televisió, curtmetratges, etc. L’espai de trobada serà el VINSEUM Museu de les Cultures del Vi de Catalunya, a Vilafranca del Penedès, el dissabte 10 de novembre, on a més a més de la conversa a la nova Taverna de Vinseum, amb una visita prèvia a la nova exposició del reobert Palau Reial, es podrà assistir a la projecció de la collita 2012 i el tast de vi i cava posterior a l’auditori del museu. Per participar-hi només cal que tingueu un bloc i us inscriviu aquí.\nOnline Ticketing for 2n Most&Blogs o 10è Vins&Blogs de la Penedesfera powered by Eventbrite\nPoden venir blocaires de dins i fora de la Penedesfera però només hi ha 25 places disponibles pels primers 50 que s’apuntin. L’activitat és gratuïta i aquest és el programa:\n12:00 – Projecció a l’Auditori de la Collita 2012 – Històries del vi: Cellers que dansen: Aman (5’53” min.), Grenouille d’hiver (17’43” min.), Serres del Priorat (Wine Credits) (1′ min.), Sumiller (7’29” min.), Cavasfera (17′ min.) i Amor Rosa (4’40” min.)\nEl Most és un esdeveniment anual d’abast europeu que cada any vol recollir la millor producció audiovisual relacionada amb la cultura de la vinya, del vi i del cava. El Most també te facebook http://www.facebook.com/mostfestival i twitter http://twitter.com/mostfestival. La segona edició del festival se celebrarà del 8 a l’11 de novembre de 2012 i vol ser l’acte principal al Penedès del Dia Europeu de l’Enoturisme (11 novembre). Most també vol brindar pel bon cinema amb una programació acurada de bones pel·lícules i diverses activitats cinematogràfiques.\nA continuació teniu el cartell del segon Most Festival.\nMost Penedès Festival Internacional de Cinema del Vi i el Cava 2012\nTornar a: 2n Most&Blogs o 10è Vins&Blogs de la Penedesfera


El Premi Il·lustraciència té per objectiu divulgar la importància de la il·lustració científica i impulsar-la en totes les seves modalitats, recolzant i premiant als il·lustradors científics a través de la convocatòria del Premi Internacional d'Il·lustració Científica.\nPodran participar en el present Premi, totes les persones o equips, que ho desitgin, tant si resideixen a Espanya o no.\nLa participació en el Premi implica automàticament l'acceptació total de les bases.\nLes il·lustracions guanyadores dels premis cediran els drets de reproducció de l’obra durant un any a partir de la publicació de la resolució i no de forma exclusiva.\nEn participar, l'autor autoritza a l'organització a la utilització, reproducció o comunicació pública de la seva obra i nom en totes aquelles activitats relacionades amb el Premi i amb les activitats i publicacions impulsades per l´organització que es desenvolupin, sense que el participant tingui dret a rebre cap contraprestació per aquest concepte. L'organització, que es compromet a no comercialitzar les obres presentades de forma independent, podrà incloure-les en publicacions pròpies o en co-edició.\nLes il·lustracions no hauran d'enviar-se, ni haver estat enviades a altres concursos que es celebrin de manera simultània. De la mateixa manera, les obres que es presentin al concurs no han d'estar sotmeses a avaluació o dictamen en cap editorial fins que s'emeti el dictamen del jurat. De fer-ho, les il·lustracions seran desqualificades.\nEn el moment de formalitzar la seva participació el concursant tindrà l'opció de triar voluntàriament que la seva obra pugui ser publicada, mitjançant una llicència lliure Creative Commons Reconeixement Compartir Igual 3.0-és, en el fons d'arxius Wikimedia Commons per ser utilitzada en la Wikipedia i en altres projectes lliures, com WikiArS.\nCada participant acompanyarà la seva obra amb un text explicatiu de la mateixa d’entre 75 i 200 paraules en anglès, castellà o català. I indicarà les dades de contacte que desitja que es publiquin en la web del projecte (web, Facebook, Twitter, etc.).\nL’ACCC quedarà eximida de tota obligació o compensació cap als participants en el Premi si per causa de força major o imperatiu legal, el Premi hagués de ser anul·lat o suspès, situació que l'organització posaria convenientment en coneixement dels participants.\nTots els elements inclosos en les propostes presentades al present Premi hauran de ser creacions originals dels participants i no haver-se presentat anteriorment al certamen d’Il·lustraciència.\nEl jurat avaluarà les propostes admeses i seleccionarà per unanimitat o majoria de vots les propostes guanyadores. Les obres seran seleccionades, no només pel seu rigor científic, sinó també per la seva capacitat divulgativa. L’obra guanyadora del premi del públic serà escollida per votació online al web del premi.\nEls premis es faran public els proper 28 de gener.\nEl Premi satisfet estarà sotmès a les disposicions de caràcter fiscal que resultin d'aplicació. Els premis econòmics es pagaran mitjançant transferència bancària.\nEls participants en el present Premi exoneren, de la forma més àmplia que en dret procedeixi, a l’ACCC de qualsevol tipus de responsabilitat, sanció, reclamació, demanda o causa, civil, mercantil, penal, administrativa, incloent indemnitzacions de qualsevol natura i/o índole, despeses i costes (amb expressa inclusió dels honoraris de lletrats i procuradors) per qualsevol reclamació que pogués rebre com a conseqüència de l'incompliment per part dels participants de qualsevol de les obligacions indicades i dimanants d'aquestes Bases.\nLa participació serà possible a partir del dia 28 de gener.\nCada participant podrà enviar una única il·lustració.\nL'obra haurà d'haver estat realitzada l'any anterior o en el mateix any de la present convocatòria.\nEl participant pujarà la seva obra al web de Il·lustraciència, a partir del 28 de gener fins al 14 d’abril de 2014, tots dos dies inclusivament.\nL'organització queda facultada per excloure del Premi al/als participant/s que no compleixin amb els requisits establerts a les presents bases.


5ns Jocs Col·legials Esportius\nPer transmetre des del col·lectiu mèdic els valors essencials de la pràctica de l'esport\nArriba la cita amb l’esport! La 4a edició de Medijocs ja està a punt d’obrir les inscripcions perquè tots els metges del COMB puguem participar en les diferents competicions que us proposem i d’aquesta manera transmetre els valors de l’esport des de la nostra pròpia activitat esportiva.\nAquest any el Col·legi Oficial d’Odontòlegs i Estomatòlegs s’afegeix a l’organització i ens aporta col·laboració i més participants. I com ja és habitual, familiars, amics i altres professionals i empleats de l’àmbit sanitari podran acompanyar-nos participant en les curses atlètica i de BTT.\nCom veureu també, hem tornat al futbol sala per facilitar la participació de tothom a través d’equips menys nombrosos.\nEl Comitè Organitzador de Medijocs 2008\nJocs Panamericans per a Metges Esportistes\nJocs Mèdics Mundials\nCampionat del món de Futbol per Metges\n1. Transmetre a la societat els valors de l’esport.\n2. Reeditar l’organització d’uns jocs per part del COMB que permetin reunir tots els col·legiats que practiquen esport habitualment, donant-li caràcter d’oficialitat amb el 4t Simposi sobre Salut, Medicina i Esport com a cloenda.\n3. Identificar els metges que practiquen esports de forma continuada.\nModalitats de Participació i Reglaments:\n1. Amb caràcter general, sempre que hi hagi prou nombre de participants (metges col·legiats), regiran les normatives federatives i modalitats corresponents a cada esport.\nTennis: individuals i dobles masculí i femení.\nPàdel: masculí i femení.\nCursa de 8 Km: cursa per adults i cursa infantil (d'1 Km) on podran participar també familiars i amics de metges i treballadors del COMB i de la sanitat en general.\n2. El reglament de l’esport en qüestió serà el corresponent vigent per cada federació, amb les adaptacions que el Comitè Organitzador consideri incloure en cada modalitat.\n1. El COMB serà l’organitzador dels jocs. Aquest any cada modalitat se celebra en unes instal·lacions especialitzades, les quals tindran cura de donar el suport necessari per a l’òptima realització de les mateixes. Per a les curses es comptarà amb els membres que ja les han organitzat els anys anteriors.\n2. Es designarà un Comitè dels Jocs per part del COMB.\n3. Per motius organitzatius, les places per la pràctica dels diferents esports són limitades.\n4. L’estructura dels jocs és similar a altres esdeveniments d’aquesta categoria: publicitat prèvia, acte d’obertura, acte de cloenda i simposi acadèmic.\n5. Es comptarà amb la col·laboració de les diferents federacions i amb esportistes o ex esportistes d’elit per als actes de caràcter social i esportiu.\n6. Suport del Departament de Salut i la Secretaria General d’Esports.\n7. Celebració dels Jocs: de l’abril fins el maig de 2008.\n8.Utilització del web col·legial per informació, convocatòries, resultats, etc.\n9. L'organització ha previst una assegurança individual per als participants.\nFer esport amb seguretat:\nUs recordem que per la pràctica segura de l'activitat física cal un estat òptim de salut i complir els requisits mínims de l'esport a realitzar.\n4ts Simposi sobre Salut, Medicina i Esport.\nAl final d'aquest acte es procedirà al lliurament de trofeus als vencedors.\nActivitats acreditades per Delegació del Consell Català de Formació Mèdica Continuada i la Comisión de Formación Continuada del Sistema Nacional de Salud.\nDarrera actualització 01/02/2009


IBLAMA BLOG : ELS PUNTS SOBRE LES ÍS. SETMANA 15-210216.\nELS PUNTS SOBRE LES ÍS. SETMANA 15-210216.\nHem arribat al cap de setmana i aquest ha estat marcat per una notícia tràgica amb implicació de gent del nostre entorn. Un accident entre una moto i una furgoneta amb un xoc frontal ha segat la vida d’un noi de 55 i ha deixat molt mal ferit el company Josep Maria. Per sort se’n sortirà; costarà però se’n sortirà! Una vegada més la mort ha passat a prop per recordar-nos que algun dia no passarà de llarg i que ens igualarà a tots. A la família de Montbrió tot el meu suport i el més sentit condol i tots els ànims Natàlia i Josep Maria; ens teniu al vostre costat pel que calgui i més en aquests moments tristos i feixucs.\nLa veritat és que des de que vaig tenir notícia del tràgic accident he reflexionat molt. Les estones a l’hort m’han fet pensar en el que som i en el que ens depara la vida. Ens passem la vida pensant en què farem demà i què serem. I la realitat és molt capritxosa, si; ja que no et deix veure si hi podrem arribar o no. Així més que mai tinc ben clar que “carpe diem” i que la resta són collonades. A fer tot el que es pugui, a fer amics i a gaudir el màxim. El nostre destí està escrit no sé on, però està escrit i res hi podem fer per evitar-lo o canviar-lo. El que hagi de passar, passarà inevitablement!\nLa resta de dies, a nivell nacional, ha estat marcat una vegada més per les discussions, retrets i negociacions entre els partits que en teoria volen formar govern a Espanya. No s’acaba d’entendre les postures d’alguns. Tal com ha dit el Monedero de Podemos sembla que el PSOE jugui a marejar la perdiu amb el tema, quan en realitat el que vol és un pacte a tres amb el PP i C’s. El tema català confabularà el bàndol constitucionalista per fer un front comú per arraconar els intents separatistes dels catalans i el fet de deixar fer un referèndum. Tal com també ha apuntat el Rufian, tot és una estratègia. Aquestes declaracions les ha fetes a tv3 el mateix dia que han autoritzat al Tardà (ERC) i el Fernàndez (CUP) a visitar l’Arnaldo Otegui, deu dies abans que el deixin anar. Les declaracions que han fet al respecte han estat molt contundent referint-se a la seva detenció de terrorisme d’Estat. I és que les mans allargassades de l’Estat es noten per tot arreu. Si tenim en compte el Cas Noos no cal patir per la Infanta que està ben protegida. El que fou comptable desvincula Cristina de Borbó de les activitats de Nóos. Antonio Tejeiro afirma haver vist a la infanta en només dues ocasions. La infanta segueix anant a declarar però amb joies i amb roba i complements cars. Matas assumeix la seva culpabilitat i apunta a Urdangarín com a intermediari. Ah, i per tancar les intrigues de la família real hem hagut de veure com l’antic borbó era entrevistat de la tv francesa. Perles: Franco el va impressionar molt, va estar entre dues aigües: el seu pare i Franco. Deixar de ser Rei va suposar un alliberament. Ara troba a faltar el seu germà al que va matar de jovenet per error. Costa realment creure com una entrevista gestionada per TVE sigui passada abans a França que a Espanya.\nSegueix la bona sintonia entre la gent d’ERC i CDC, ja que han acordat unitat de vot en el debat d’investidura de Sánchez. Votaran no! Tres dies després d’haver presenciat com en Rato anava a declarar i era increpat per un grup de persones pel tema de les preferents. S’ha acordat que Bankia tornarà els diners als seus accionistes sense anar a judici. I jo em pregunto per la pobra gent que tenia els seus estalvis a Bankia. Per què no es fan càrrec d’ells? Abans són els bancs. Quin fàstic! Ah, i una notícia que no s’ha sentit massa: un grup d’euro parlamentaris denuncia que el fitxatge de Bale es va pagar amb l’ajut de bancs rescatats, és a dir, amb diner públic. Quin escàndol! Aquí no se salva ningú tu. Tenien un tinglado muntat on hi xupaven molts i molt. El nom de “Florentimo” comença a esllanguir-se. I per si no teníem prou d’estafes diverses una de nova: la de Vitaldent. L'estafa pot acostar-se als 10 milions d'euros. La cadena de clíniques dentals exigia pagaments en negre als franquiciats. Hi ha 13 detinguts, entre els quals, l'amo de l'empresa, i cotxes de luxe i fins i tot un avió decomissats. Com ja s’ha dit altres vegades, no et poden donar duros a quatre pessetes. Tot són modes: immobiliàries, perruqueries, botigues de “compro oro”. Per alguna raó serà que darrerament s’han obert un munt de negocis relacionats amb les dents. En aquesta societat res és fa perquè si. No era normal que aquestes grans franquícies t’oferissin els seus productes i els seus serveis molt més econòmics que els dels dentistes de tota la vida. Més val conegut que savi per conèixer!\nCatalunya ha viscut entre tres aigües podríem dir: el comiat a Muriel Casals, la suspensió del Departament d’Exteriors de Catalunya i la no desconvocatòria de la vaga del transport públic de Barcelona. La polèmica va saltar en la gala d’entrega de premis Ciutat de Barcelona. Dolors Miquel poetessa va parafrasejar el parenostre. Ella va dir que era un cant a la maternitat però el cert és que Alberto Fernàndez Díaz va abandonar la sala i molta gent entre la que m’incloc s’ha sentit contrariada. Jorge Fernández Díaz, el ministre en funcions, va dir que volia que s’apliqués el codi penal. Realment, l’escrit no és encertat, fins i tot m’atreveixo a dir que és nefast però d’aquí a voler criminalitzar-ho com en el cas dels titellaires de Madrid, hi ha un món. Cal una reflexió ben profunda en qualsevol cas. És vol trencar amb tot i es vol fer un nou art i a vegades es confon la innovació amb la falta de respecte i això no és així. Ara si no fas una obra de teatre amb sexe explícit, insults, violència... no és “vàlid”. En moltes facetes de l’art passa. Un dia d’aquesta setmana parlaven d’una exposició interactiva amb unes mantis religioses que interactuaven en una sala d’exposicions. Ja ho va dir Aristòtil que tot està inventat i que la originalitat d’allò que es fa romàs en la manera diferent en la que s’interpreta i es fa. Els temes són els de sempre: amor, desamor, odi... Com dic cal una reflexió una mica més enllà!\nLa pèrdua de la Muriel Casals ha marcat gran part de la setmana, ja que se li han retut diferents homenatges sentits; des del record al mateix Polònia, que per cert celebra deu anys en antena, al més emotiu: col·locar una rosa blanca en la butaca que ocupava al Parlament. Més de 2000 persones la van homenatjar a Sabadell mentre que el Camp Nou va deixar una cadira buida en el seu record. Una figura que per sempre més romandrà lligada al procés sobiranista català. Tal com va dir el president Puigdemont em va agradar molt veure com tota la classe política catalana en bloc –sense excepcions- alabaven la figura de la Muriel. I seguint en el parlament i amb el president, recordar la suspensió per part del TC del Departament d’Exteriors de Catalunya. Mai havien treballat tant ràpid! La Generalitat diu que seguirà endavant. Carles Puigdemont està acostumant al Parlament a frases originals. Aquest dimecres, en el marc d'una pregunta de Xavier García Albiol sobre la suspensió de les competències de Departament d'Exteriors, el president de la Generalitat va parafrasejae Gerard Piqué afirmant: “Gracias Tribunal Constitucional, contigo empezó todo”. La frase la va dir el jugador blaugrana en la celebració d'un títol recordant la festa d'aniversari de Cristiano Ronaldo amb un cantant. Sembla que definitivament, nosaltres anem a la nostra d’una vegada per totes, passant de les promeses que ens puguin fer. Ja n’estem farts! Per cert; ara cal vetllar una mica més encara pel català, ja que s’ha sabut que ens les proves d’advocacia se l’ha exclòs una vegada més! Una altre menyspreu contra la nostra maltractada de per se llengua. Menys mal que no tot són males notícies; hem sabut que naixerà Capital Books, un nou segell de narrativa comercial en català. Campanades favorables que de nou sonen com les campanes en la nit de Girona. El nou alcalde, ara que en Puigdemont ja no hi és, ha trobat un filó legal per tornar a fer sonar les campanes de nit de la catedral. Veurem com reacciona l’establiment hoteler denunciant!\nPrimer gran tinglado per l’Alcaldessa Colau. Si no hi ha un canvi in extremis de darreríssima hora, han estat incapaços de desconvocar la vaga del transport públic de Barcelona, a les portes de Mobile Congres. En un dels certàmens més importants de la ciutat aquesta convocatòria és una gerra d’aigua gèlida. Ara que semblava que la Colau –la reina de les reinvindicacions i de les causes perdudes- estava en el lloc de major decisió de la ciutat, resulta doncs que ara és quan pitjor es negocia. No s’acaba d’entendre. Com sempre la que en sortirà perjudicada serà la ciutat. Fa gràcia veure que Barcelona es vulgui declarar “en guerra” contra l’ús dels vehicles privats quan ni ella mateixa sap fer una gestió adequada del transport públic. En la inauguració del Mobile Congres el rei ha reiterat la importància de treballar plegats i bla, bla, bla, mentre que Puigdemont ha evitat referències al procés. Estratègia? Passant?\nPel que es veu la denúncia feta darrerament dels abusos en l’Escola Maristes de Sans ha obert la caixa de Pandora. Arreu estan sortint a la llum noves denúncies d’altres abusos. La gent sembla haver perdut la por a denunciar aquesta xacra. Ni oblit, ni perdó! Haurien de fer una llista dels malparits que han abusat i ensenyar-nos a tots la seva cara perquè escarmentin.\nA nivell Internacional mal, mal i mal; trasbals de darrera hora. Hi hagut més de 140 morts en atacs contra minories religioses a Homs i Damasc en diversos atemptats. Mentrestant, a Michigan un pistoler ha matat a sis persones en un tiroteig a l’atzar. Encara no en tenen prou amb el tema de les armes als EUA? És indignant!\nL’entrevista i posterior concert del grup Eagles of Death Metal. Posava la pell de gallina veure’l aquell noi encara amb la por al cos relatant els atacs terroristes de la sala Bataclan. El grup actuarà a París tres mesos després, la setmana que s’ha imputat a Sarkozy pel finançament il·legal de la campanya de 2012. Tant de bo sigui un signe de tancar una ferida que costarà molt de cicatritzar. Precisament entorn al terrorisme va la següent informació una mica estranya. S’ha encetat una guerra judicial entre Appel i l’FBI per les funcions de privacitat de l’Iphone. L'empresa ha defensat que no pot accedir a les dades dels seus telèfons mòbils i un tribunal els hi ha dit que ajuden a piratejar el dispositiu d'un sospitós de terrorisme. Mare meva, quines discussions!\nEn qualsevol el cas, el món segueix a la seva en les seves polítiques. Els americans segueixen donant suport al Trump; terrible. Mentre que una altra xacra com en Jep Bush s’ha retirat. Un de menys tu! Menys mal que encara que es prenen mesures amb seny; els EUA han tornat a fer vols comercials amb l’Havana. Mentrestant, a l’altra part del món, que sembla més l’altra part de l’univers, l’Iran manté el veto a les dones a assistir a una prova del mundial de volei platja. Al temps que Rússia ha negat haver comès crims de guerra al nord de Síria. No s’ho creuen ni ells. Com moltes coses en aquest maleït món mai se sabrà. La lluita en aquell racó del planeta sembla anar en un altre sentit. El petroli barat ha esquerdat l’OPEP. L’Aràbia Saudita, Rússia, Veneçuela i Qatar han decidit limitar la producció de cru per mirar d’apujar-ne el preu en una decisió presa al marge de nou països que formen part del lobi petrolier. Veurem com acaba. El fet està en que els consumidors podem posar gasolina supero 95 per menys d’un euro.\nA nivell més local m’he mogut en la indignació per tres notícies que m’han sorprès. Primer, en veure anunciat per Reus una iniciativa del Mas Sedó. En ella es convoca a les dones a una gala sopar per celebrar el dia de la dona treballadora. La veritat és que veient la foto de la iniciativa sembla que facin més una crida a “mis samarreta mullada” que a una altra cosa. Em sorprenen aquesta mena de reclams. Més que celebracions i crides per fer dinars absurds el que hem de fer és vetllar per la paritat i per una societat més equilibrada a nivell de sexes.\nEn segon terme, amb el cas de la Cooperativa de Cambrils. És evident que algú ha fotut mà a la caixa i no s’aclareixen les responsabilitats. Ara es demana una recapitalització per part dels propis socis, quan són ells en la seva immensa majoria els que s’han vist perjudicats. És una vergonya! La pobra gent no ho vist clar i ha demanat que directament els advocats passin a ser els seus representats. Alguna mà negra deuen veure!\nLa tercera fa referència al Reus Deportiu de futbol. Fa quatre mesos que no paga els seus jugadors i ells segueixen jugant per l’afició i els socis. Un enorme aplaudiment pels jugadors i una enorme xiulada pels representants del club.\nEn un altre ordre de notícies hem sabut que tres metges del cas Traiber es desentenen de les pròtesis defectuoses. El jutge de Reus que duu el cas Innova investiga 47 metges de 23 centres mèdics de Catalunya i 13 treballadors de Traiber per les comissions que hauria pagat l’empresa de manera “habitual”. Millor desentendre’s i marejar la perdiu! Altrament s’ha sabut que el programa de gestió alimentària recupera 6 tones d'aliments per a famílies sense recursos. Set dies que passaran a la història perquè un forn de Nulles ha ideat croissants de calçot. La imatge certament no convida massa a menjar-se’ls!\nELS PUNTS SOBRE LES ÍS. SETMANA 22-280216.\nELS PUNTS SOBRE LES ÍS. SETMANA DEL 08-140116\nCAP DE SETMANA DEL MAMMA MIA I LA PEDRERA 05-07021...\nELS PUNTS SOBRE LES ÍS. SETMANA DEL 01-070216\nVISITA AL PAVELLÓ DELS DISTINGITS DE L'INSTITUT PE...\nELS PUNTS SOBRE LES ÍS. SETMANA 25-310116


Convocatòria de Junta General Constitutiva de la Comissió de Psicoanàlisi | COPC - Col·legi Oficial de Psicologia de Catalunya\nConvocatòria de Junta General Constitutiva de la Comissió de Psicoanàlisi\nAquesta trobada és estrictament per a membres de la Comissió, i es programa per al 18 de febrer, a les de 19.00h a la sala d’actes del COPC.\nEl grup promotor de la Comissió de Psicoanàlisi del COPC, seguint les indicacions del reglament de funcionament del comitè, convoca la Junta General Constitutiva per elegir la primera Junta Directiva.\nAquesta trobada està prevista per al 18 de febrer a les de 19.00h a la sala d’actes del COPC, carrer Rocafort, 129, Barcelona.\nPer poder participar a la Junta General Constitutiva s’obre un període per a què les persones col·legiades interessades es puguin inscriure a la Comissió i participar de les seves iniciatives i projectes. La Comissió sempre haurà de tenir un nombre mínim de 50 membres inscrits.\nLa importància de la celebració d’aquesta junta constitutiva rau en l’elecció de la primera Junta Directiva que estarà formada per presidència, vicepresidència, secretaria i fins a un màxim de 3 vocalies. Aquests membres seran els iniciadors de l’activitat i del treball de la Comissió per a un període de 4 anys.\nPer ser membre de la Comissió i poder participar en aquest procés cal estar col·legiat i exercint, o estar interessat en exercir, l’activitat en l’àmbit professional propi del grup. A banda, s’hauran de complir els següents requisits:\nComplimentar el formulari de sol·licitud d’inscripció , aportant si s’escau, els justificants documentals que es puguin requerir i enviar-lo a comissiopsicoanalisi@copc.cat.\nNo estar sotmès a cap sanció que comporti l’exclusió de l’exercici professional i estar al corrent del pagament de les quotes col·legials.\nEls objectius de la Comissió de Psicoanàlisi del COPC són:\nOferir un espai de trobada i intercanvi, de comunicació i foment d’iniciatives, de manera que aquells professionals adscrits -amb experiències, objectius i interessos compartits- puguin intercanviar-los en la seu col·legial. I a la vegada es pugui convidar a col·legues d’associacions científiques per fomentar alhora trobades afins i interdisciplinàries, d’ampli abast, facilitadores d’una millor comprensió i avenç en l’exercici professional.\nPotenciar el desenvolupament científic, tècnic i professional de les persones col·legiades adscrites mitjançant l’organització d’activitats d’intercanvi científic i professional (congressos, jornades,...).\nPromoure la cooperació, l’intercanvi d’informació i d’experiència professional entre els seus membres i estimular la cooperació amb altres òrgans del COPC.\nVetllar per l’exercici competent de la professió en l’àmbit que li és propi i per una pràctica de la professió d’acord amb els Estatuts i el Codi Deontològic del COPC. S’establiran, així, els criteris o requisits de qualificació recomanats per a un adequat exercici professional, col·laborant amb els programes de formació des de l’àmbit específic, d’acord amb els criteris establerts per la Junta General i la Junta de Govern.\nPropiciar la projecció pública de la professió en l’àmbit propi de la Comissió, promovent iniciatives que contribueixin a clarificar, millorar i potenciar la investigació i la formació en l’àmbit de la mateixa.\nPodeu consultar el reglament de la Comissió de Psicoanàlisi i descarregar-vos el formulari de sol·licitud des de la pàgina web del COPC. Per a qualsevol qüestió relacionada amb el grup, us podeu dirigir a comissiopsicoanalisi@copc.cat.\nEtiquetes: COPC , Comissió Psicoanàlisi\nLa convocatòria del PIR 2019-2020 augmenta a 189 places en el conjunt de l’estat espanyol\nLa convocatòria de places de formació sanitària especialitzada arriba a 9.539, 1.433 a Catalunya.


L'Ajuntament de Martorell posa en marxa el procés dels pressupostos participatius - Regió7 :: El Diari de la Catalunya Central\nL'Ajuntament de Martorell posa en marxa el procés dels pressupostos participatius\nredacció 08.03.2018 | 23:44\nL'Ajuntament de Martorell ha presentat el procés de Pressupostos Participatius 2018 en un acte que es va dur a terme a El Círcol, seu de l'Oficina de Pressupostos Participatius. L'edició de l'any passat va ser un èxit i la d'enguany podria superar la participació.\nL'acte va ser presidit per la coordinadora de l'Àrea de Servei a les Persones i regidora d'Ensenyament, Núria Canal, i la regidora de Comunicació, Cooperació i Participació, Míriam Riera. La presentació va tenir, a més, la participació de Marc Majós, membre de l'empresa especialitzada en processos participatius Iniciatives Dinàmiques Comunitàries (INDIC), que va explicar la metodologia als assistents.\nLa presentació va començar amb la intervenció de Míriam Riera, que va explicar l'estat en què es troben les cinc propostes guanyadores de l'any passat, com és el cas del parc inclusiu, que s'inaugurarà el proper 18 de març, la restauració dels gegants, capgrossos i bestiari i la propera construcció d'un rocòdrom al parc de Can Cases. Un altre dels projectes que s'està definint són les vies escolars segures, per al qual, com ha apuntat Riera, «hem tingut l'ajuda dels nens que han de fer cada dia la ruta de casa a l'escola».\nEl següent en intervenir va ser l'especialista en processos participatius Marc Majós, de l'empresa INDIC. Majós va explicar com serà el procés de presentació de propostes, que es podrà fer «del 12 de març al 9 d'abril a través del web decideix.martorell.cat. El cost de cada proposta no podrà superar els 40.000 ? i cada persona o entitat podrà presentar-hi fins a tres propostes».\nPer la seva part, la coordinadora de l'Àrea de Servei a les Persones i regidora d'Ensenyament, Núria Canal, va destacar que «les propostes poden tirar-se endavant gràcies al fet que hi ha un treball en equip i en coordinació amb diverses regidories».\nDesprés de l'èxit de la primera edició, realitzada l'any passat i que va tenir 88 propostes presentades i un total de 2.055 vots, la campa-nya del 2018, que porta el lema «Si tens una idea, no te la quedis dins», destinarà novament 200.000? del pressupost d'inversions de l'Ajuntament de Martorell. D'aquest pressupost, 40.000 ? seran per a les propostes que sorgeixin dels alumnes de les escoles de Martorell de quart i cinquè de primària, alumnes que formen part del Consell d'Infants.\nQualsevol persona o associació vinculada a Martorell pot presentar fins a 5 propostes perquè puguin ser triades. Les que compleixin els requisits tècnics que s'han establert passaran a la fase de votació, i d'aquestes, les que tinguin més suport de la ciutadania es faran realitat.


Jaume Vellvehí recorda els orígens d’Els Pastorets de Mataró amb motiu del centenari de Sala Cabanyes - Ajuntament de Mataró\nJaume Vellvehí recorda els orígens d’Els Pastorets de Mataró amb motiu del centenari de Sala Cabanyes\nA l’acte acadèmic institucional han assistit un centenar de persones\nEl Saló de Sessions de l’Ajuntament s’ha omplert aquesta tarda amb motiu de la conferència de Jaume Vellvehí, historiador mataroní i president del Grup d’Història del Casal, “Els Pastorets de Mataró, una tradició que ve de lluny”. A l’acte institucional, en el marc del centenari de la Sala Cabanyes, han assistit un centenar de persones.\nL’acte ha estat presidit per l’alcalde, David Bote, acompanyat pel primer tinent d’alcalde i regidor de Cultura i Participació Ciutadana, Joaquim Fernàndez, que ha donat la benvinguda als assistents i ha recordat les gestions fetes per l’Ajuntament, entitats i ciutadans per aconseguir la Creu de Sant Jordi per a la Sala Cabanyes.\nLa presidenta de la Sala Cabanyes, Anna Gené, també ha assistit a l’acte, ha agraït el suport rebut per part d’institucions i ciutadans i ha presentat el conferenciant.\nEn la seva conferència, Vellvehí ha repassat els orígens de les representacions de Pastorets i del teatre amateur a Catalunya i Mataró.\nEl Círcol Catòlic d’Obrers –l’actual Centre Catòlic–, l’associació més antiga de la ciutat, es va crear al 1884 i va disposar d’una Secció Dramàtica que va desaparèixer a principis del segle XX. Uns anys més tard, Mossèn Josep Plandolit va proposar l’entrada d’un grup de joves obrers del Patronat de Sant Josep, per captar nous socis i treballar conjuntament, i l’any 1916 es va refundar la Secció Dramàtica, després anomenada Sala Cabanyes. L’any 1981 l’entitat va ser reconeguda Patrimoni Cultural de la Ciutat de Mataró.\nL’alcalde, David Bote, ha finalitzat l’acte afirmant que l’“omple d’orgull” que la Generalitat de Catalunya atorgui el proper 26 d’abril a la Sala Cabanyes la Creu de Sant Jordi, per la tasca realitzada durant els seus 100 anys de vida. I ha destacat que “l’actitud, les accions i la manera de fer de Sala Cabanyes fan ciutat”, i que aquests són els valors més importants de l’entitat.\nL’acte institucional d’avui formava part de les activitats programades per celebrar el centenari de Sala Cabanyes i d’Els Pastorets de Mataró, que s’allargaran fins al 2017.


Dimensió social. Departament d'Acció Exterior, Relacions Institucionals i Transparència\nLa consecució d’una Europa més social i justa és una prioritat de la Comissió Europea en un moment de redefinició de la UE.\nEl document de reflexió sobre la dimensió social d’Europa, publicat a l’abril de 2017 per la CE, és el punt de partida d’un procés de reflexió per trobar respostes als nous reptes com l’envelliment de la població, la digitalització o l’impacte de la urbanització i la globalització. Els estats membres hauran d’acordar com afrontar aquests reptes conjuntament i pensar el valor afegit que poden proporcionar els instruments de la UE.\nAquest document es va presentar juntament amb la proposta sobre el Pilar Europeu de Drets Socials, proclamat a la Cimera de Göteborg el novembre de 2017. La proposta pretén avançar cap a un mercat laboral i uns sistemes de protecció social més adequats, que millorin les condicions de treball i de vida dels ciutadans de la UE. El debat sobre el Pilar resulta de màxima importància política i social a Catalunya, ja que el futur de l’estat del benestar és una de les principals preocupacions del Govern i de la ciutadania.\nDes del Govern apostem per aprofundir en la dimensió social d’Europa per tal de fer convergir a l’alça els estàndards socials i drets dels ciutadans europeus i poder afrontar millor els reptes de futur. Volem que el Pilar Europeu sigui l’eina central per avançar cap a una Europa social. Tanmateix, el Pilar hauria d’anar més enllà d’una declaració de principis i bones intencions; s’hauria de poder implementar a través d’iniciatives legislatives i instruments de finançament adequats. Aquests mecanismes i instruments d’implementació són fonamentals perquè el Pilar tingui un impacte visible i els ciutadans puguin fer efectius els seus drets, tant en l’àmbit laboral com pel que fa a la igualtat d’oportunitats, protecció, inclusió i progrés socials.\nL’objectiu és construir una societat cohesionada i amb justícia social per apoderar les persones i garantir-ne la integració en la societat. Per fer-ho, apostem per donar una dimensió molt més àmplia dels drets de ciutadania que inclogui també tots els drets socials objectius i subjectius, tenint en compte tant la gestió de la diversitat d’origen com l’atenció a la diversitat de possibles vulnerabilitats.\nLes desigualtats econòmiques i socials a Europa han augmentat en els últims anys, i les repercussions de la crisi encara són presents, sobretot entre els sectors més vulnerables, com els aturats de llarga durada, els joves, les dones o les persones en risc de pobresa. Per fer front a aquests reptes, exposarem la visió de Catalunya en la consecució de l’Europa social prenent com a referència els vint principis del Pilar Europeu de Drets Socials.\nImpulsar l’ocupabilitat, especialment dels col·lectius més vulnerables\nEl model de mercat laboral actual ha generat fortes desigualtats i ha cronificat la situació d’atur de moltes persones. Per revertir aquesta situació, la Comissió Europea aposta per donar suport actiu a l’ocupació mitjançant polítiques d’assistència personalitzada, que ofereixin formació, reciclatge i ajut en la recerca de feina a través del programa Garantia juvenil. En l’àmbit de la formació, la Comissió Europea vol promoure la capacitació digital dels ciutadans perquè es puguin adaptar a les transformacions del mercat laboral. També s’hauria d’avançar cap a uns sistemes de formació professional dual que s’adaptin a les necessitats reals del mercat de treball, en la línia de les del Govern alemany, que són també en les quals es basa el Govern de Catalunya.\nDes del Govern apostem per polítiques socials preventives que fomentin l’ocupació, tals com els cursos de formació professional ocupacional, destinats a millorar la qualificació professional dels aturats i facilitar-ne la inserció al mercat laboral, o el programa “Projectes singulars”, destinat a reforçar les competències professionals dels col·lectius més vulnerables. D’altra banda, també treballem amb els sindicats i les patronals per crear eines de concertació, com el protocol d’assetjament o les mesures d’igualtat, que afavoreixin un mercat de treball més just i igualitari.\nPromoure la igualtat d’oportunitats de les dones en l’àmbit laboral\nUn dels objectius de la Comissió Europea és combatre la bretxa salarial entre dones i homes. El Pla d’acció 2017-2019 estableix una sèrie de mesures per millorar l’aplicació del principi d’igualtat retributiva, combatre la segregació vertical (sostre de vidre) i per ocupacions, així com eliminar l’efecte penalitzant de les responsabilitats familiars.\nEn aquesta direcció, la Comissió Europea va presentar, juntament amb el Pilar Europeu de Drets Socials, un paquet de mesures per promoure la conciliació de la vida laboral i personal dels progenitors treballadors i cuidadors, i per fer front a la infrarepresentació de les dones al mercat laboral. Aquesta iniciativa estableix un conjunt d’estàndards per als permisos per als progenitors i cuidadors, amb l’objectiu que els homes assumeixin responsabilitats en aquest àmbit.\nDes del Govern, volem utilitzar la inspecció de treball per lluitar contra la bretxa salarial de gènere, així com impulsar la implantació i execució dels plans d’igualtat a les empreses. Més enllà d’això, també creiem que és rellevant evitar que de forma indirecta la cura de familiars recaigui en les dones, fet que suposa una càrrega de treball informal addicional.\nEn la mateixa línia, des de Catalunya també apostem per l’aplicació de la reforma horària al món del treball, ja que contribuirà a fomentar la conciliació i l’accés de les dones al mercat laboral. Uns millors horaris laborals permeten gaudir de més temps per a la vida personal, la vida comunitària i la formació. Per assolir-ho, incentivem acords entre sindicats i patronals o entre comitès i empreses i inspeccions per garantir el compliment de les jornades.\nPromoure una atenció sanitària de qualitat i accessible\nLa Comissió Europea vol concentrar esforços en àmbits com la retenció dels professionals qualificats, l’orientació cap a un sistema sanitari universal i la cooperació transfronterera. Per altra banda, el futur del sector ha de continuar utilitzant les noves tecnologies en l’àmbit de l’e-salut per tal que els serveis sanitaris siguin més accessibles i personalitzats, així com per a un millor aprofitament de les dades mèdiques per a fins científics i organitzatius, que permetin una millor gestió del sistema sanitari i una qualitat més alta en la investigació mèdica.\nA Catalunya som pioners en un gran nombre d’aspectes de l’àmbit de la salut, alguns de tan rellevants com els trasplantaments i alguns tractaments de càncer. Al mateix temps, també podem aportar bones pràctiques en eficiència hospitalària, atès que som punters en la bona gestió de dades de pacients, de recursos, professionals, universitats i, sobretot, en la gestió eficaç i eficient entre hospitals públics i privats.\nMillorar la protecció i la inclusió social\nLa Comissió Europea va publicar un document de treball el 2017 en què identifica la inversió en la infància com la política més eficient i eficaç per lluitar contra l’exclusió social. Les polítiques d’infància tenen efectes multiplicadors al llarg de tota la vida i permeten trencar el cicle de la vulnerabilitat. Tal com indica el document de treball, calen polítiques transversals que impliquin tant els infants com les seves famílies, de manera que no només tinguin un impacte positiu sobre el seu èxit socioeducatiu, sinó que afavoreixi la participació dels pares en el mercat de treball i la igualtat de gènere.\nA més d’aquestes qüestions, la Comissió Europea també posa el focus en altres polítiques de protecció social com unes prestacions d’atur adequades i eficients, unes pensions proporcionals a les aportacions dels treballadors i el dret a un servei assequible d’atenció de llarga durada. Així mateix, es remarca el dret a l’habitatge, especialment al dret d’assistència i protecció contra el desallotjament forçós i l’assistència a les persones sense llar.\nEn aquest sentit, des de Catalunya treballem per garantir el dret a decidir quin projecte vital vol tenir cada ciutadà independentment de la seva situació de vulnerabilitat. Per aquest motiu, cal situar el ciutadà al centre de les polítiques, apoderant-lo al llarg de tot el cicle vital, i posar més èmfasi en les polítiques socials preventives, especialment en polítiques d’infància. D’altra banda, s’han d’enfortir els serveis socials bàsics i consolidar la implementació de polítiques com la renda garantida de ciutadania o les polítiques d’habitatge.\nEn l’àmbit de la justícia, fem una aposta decidida per la reinserció, el medi obert i les mesures penals alternatives, com polítiques socials, per fer front al risc d’exclusió de les persones que compleixen condemna, i que contribueixen a l’èxit de la seva reincorporació a la societat.\nEn la mateixa línia, el Govern també aposta per la mentoria social, és a dir, un acompanyament a les persones en risc d’exclusió, com persones recentment immigrades o persones grans soles, entre d’altres. Aquest acompanyament el fan els ciutadans voluntàriament. Hem d’aprofitar aquesta fórmula de col·laboració entre persones, que té tres elements positius: facilita l’apoderament, permet una millor inclusió i és en si mateix part d’aquesta interacció social. Treballem perquè creixi l’ús de la mentoria social com a eina preventiva.\nTambé prioritzem les polítiques socials i de treball comunitàries i les intervencions socials a “km0” que permetin arribar arreu del país i aprofitar el teixit social com a xarxa de proximitat.\nImplementar la perspectiva de l’interculturalisme\nLes migracions són un fenomen influenciat per una complexa combinació de factors econòmics, polítics, socials i mediambientals. Aquests fluxos migratoris augmenten la diversitat cultural interna de les nostres societats. En el nostre cas, d’acord amb les xifres provisionals a 1 de juliol de 2018, un 15,3% de la població catalana té nacionalitat estrangera: a Catalunya es parlen més de 300 llengües diferents i conviuen més de 180 nacionalitats. En aquest sentit, l’ensenyament de la llengua catalana, tant als nens i nenes nouvinguts a l’escola com als adults, amb una oferta a mida per a les diferents necessitats i accessible a tot el territori, és una mostra clara de l’aposta catalana per la integració de les persones que han arribat al nostre país cercant oportunitats.\nLa gestió de la convivència en el marc de societats diverses requereix un abordatge que ajudi a construir un sentit de pertinença, que sigui la base de l’exercici d’una ciutadania plena i responsable. Aquesta perspectiva es fonamenta en tres pilars: inclusió social, posada en valor de la diversitat i promoció de la interacció entre tota la ciutadania.\nA Europa, el procés migratori s’ha gestionat de forma desigual. A Catalunya treballem des d’un enfocament intercultural que aposta per la gestió de la convivència, traient profit de la diversitat i reconeixent-la, a més de fomentar la interacció i la inclusió. En una Europa que focalitza la gestió dels fenòmens migratoris només en el control de les fronteres, cal posar els reptes de la diversitat i de la integració també en l’agenda pública. En aquesta línia, cal articular una aliança de territoris que apostin per la gestió intercultural de la diversitat i promoure aquesta estratègia en el marc de les institucions europees. També cal plantejar una renovació profunda del Sistema europeu comú d’asil.\nEstimular la col·laboració amb els ens locals i el treball amb les entitats i treballadors del tercer sector\nCal reforçar la col·laboració amb els ens locals i la confiança en les entitats del tercer sector i agents socials. Fem les polítiques socials i del treball del país en concertació amb tots aquests actors, en un treball de confiança i cooperació. Això passa també per la dignificació i reconeixement dels professionals dels sectors del treball i dels serveis socials. No podem demanar als professionals que ajudin a apoderar persones si abans no hem treballat per apoderar-los i dotar-los d’eines i capacitat de decisió sobre com desenvolupar la seva feina.\nImpulsar l’Agenda Europea per a la Cultura\nA la cimera de Göteborg de desembre de 2017, el Consell Europeu també va destacar la importància social i econòmica de la cultura i el patrimoni. A més, es va fer referència a l’Any Europeu del Patrimoni Cultural 2018 com a oportunitat fonamental per impulsar l’agenda cultural europea. La nova Agenda Europea per a la Cultura vol construir societats cohesionades a través de la cultura i l’educació. Així mateix, també aposta per construir una Unió més integradora i justa, donant suport a la innovació, la creativitat, el creixement i l’ocupació sostenible.\nDes de Catalunya, treballem per impulsar l’Agenda Europea per a la Cultura a través de polítiques que promoguin aquests objectius. Entre les accions que impulsa la Generalitat lligades als grans objectius marcats per l’Agenda hi ha l’impuls i la cura del patrimoni cultural, amb una implicació molt activa en l’organització dels actes de l’Any Europeu del Patrimoni 2018; també destaca l’impuls per a la internacionalització i la mobilitat d’artistes i empreses culturals, a més del gir social i inclusiu donat a moltíssims projectes, com per exemple “Apropa Cultura”, que faciliten l’accés de persones amb risc d’exclusió social a espectacles escènics i musicals, a més de visites a museus i monuments.\nImpuls de polítiques d’ocupació actives i integrals per a l’activació de les persones i per a la millora de la seva ocupabilitat\nEl Govern de Catalunya entén que un mercat de treball de qualitat és la millor eina social preventiva del risc de pobresa. Per aquest motiu, entre d’altres, s’està enfortint l’espai de concertació i diàleg social en el si del Consell de Relacions Laborals; s’està dissenyant i desplegant el model integrat d’orientació professional; s’estan implementant polítiques d’ocupació juvenil que facilitin la integració sociolaboral del jovent i que els generi oportunitats per millorar-ne l’ocupabilitat i aconseguir feines de qualitat; s’està definint un model de treball per a persones amb discapacitat que n’afavoreixi la integració real al mercat de treball; s’estan establint mesures contra la desigualtat de les dones en el mercat de treball.\nImpuls de la formació professional dual (FPD)\nEl Govern prioritza la FPD a fi d’incrementar l’ocupabilitat dels joves. La FPD combina la formació acadèmica als centres de formació amb l’aprenentatge professional en una empresa. En aquest sistema, tant els centres de formació com les empreses tenen una responsabilitat en el procés formatiu dels alumnes. D’aquesta manera, l’empresa pot adaptar la formació de l’alumne a les seves necessitats per tal que la formació sigui més útil al sistema productiu. Aquests projectes de FPD compten amb el finançament del Fons Social Europeu de la UE.\nProjecte interdepartamental de competència digital docent (PICDD)\nAquest projecte defineix les competències digitals que han de tenir els mestres i professors a Catalunya i estableix el marc i el disseny dels mitjans per a l’adquisició i l’acreditació d’aquestes competències. L’objectiu del projecte és afavorir la digitalització del sistema educatiu i augmentar les competències digitals dels alumnes. Els resultats del projecte van ser satisfactoris i es van fer públics mitjançant la resolució ENS/1356/2016.\nSegons l’informe Women active in the ICT sector, només el 30% de les persones ocupades en el sector són dones, i de les persones que escullen estudis postobligatoris en l’àmbit de les TIC, només el 33% són dones. Per fer front a aquesta problemàtica, s’ha creat el Pla DonaTIC, que consta d’un conjunt d’activitats que tenen com a objectiu l’impuls i reconeixement del paper de la dona en l’àmbit de les tecnologies de la informació i la comunicació.\nLlei de defensa dels drets del col·lectiu LGBTI\nCatalunya ha estat i és país d’acollida i respecte a les diversitats i als drets del col·lectiu de lesbianes, gais, bisexuals, transsexuals i intersexuals. Per tal de defensar els drets d’aquest col·lectiu, el Govern va aprovar la Llei de defensa dels drets de les persones LGBTI i de lluita contra l’homofòbia el 2014. Aquesta llei, que és pionera al món perquè afecta tots els àmbits de les polítiques públiques, s’està desplegant mitjançant una xarxa territorial de serveis d’atenció integral LGBTI arreu del territori. Aquesta xarxa està coordinada per la Direcció General d’Igualtat i sensibilitza, forma, atén, respon i, si cal, gestiona denúncies relacionades amb els drets del col·lectiu.\nUn sistema de salut universal i eficaç\nEl nostre sistema de cobertura universal és pioner a Europa, i ofereix un model de bones pràctiques per a la Comissió Europea, la qual s’ha plantejat adoptar un sistema similar a escala europea.\nAl mateix temps, el sistema de salut de Catalunya és un referent per la seva bona pràctica d’estudiar quins són els millors proveïdors (amb primària, hospitals i salut mental) i investigar el perquè; un coneixement que es comparteix amb altres proveïdors per tal que puguin establir bones pràctiques.\nIncrementar la inclusió social\nPer al Govern de Catalunya és priotària una acció que apoderi la ciutadania al llarg de la seva vida i en les diferents situacions de desavantatge que es pugui trobar.\nPlena implementació de la renda garantida de ciutadania\nEl Govern de Catalunya disposa, des del 2017, d’un sistema propi de renda garantida de ciutadania (RGC) per assegurar una vida digna a totes les persones i promoure’n l’autonomia i participació activa en la societat, superant les condicions que els han dut a la situació de necessitat. La renda garantida de ciutadania també preveu una prestació complementària d’activació i inserció, condicionada al compromís d’un pla d’inclusió social o d’inserció laboral, el qual té la finalitat de superar les condicions que han dut a necessitar la prestació, i és compatible amb altres prestacions i ingressos.\nUns serveis socials bàsics enfortits\nEl Govern de la Generalitat està enfortint l’atenció primària dels serveis socials amb l’augment del seu finançament, la dotació de més professionals i la millora de la coordinació i col·laboració dels equips del serveis socials bàsics amb els especialitzats dels diferents àmbits i de salut per a una òptima aplicació del conjunt de polítiques socials.\nOportunitats per a les persones joves\nEl Govern de Catalunya té entre les seves prioritats generar oportunitats per a les persones joves des de la igualtat i apoderar-les perquè tinguin un paper protagonista en el seu desenvolupament. El Pla nacional de joventut de Catalunya 2020 és el marc de referència per a la política de joventut, i es configura com una eina capaç d’adaptar-se als canvis i de donar resposta a les noves necessitats i demandes de les persones joves i del seu entorn. A més a més, el PNJCat 2020 incorpora i es desplega a través de l’acció dels agents implicats en les polítiques de joventut: Generalitat, món local i moviment juvenil organitzat.\nUn model plurilingüe com a eina per enfortir la inclusió social\nEn la societat actual, on el domini de diverses llengües i el seu ús comunicatiu, acadèmic i professional és imprescindible, el sistema educatiu ha de poder formar parlants plurilingües, capaços d’interactuar en un context lingüístic i cultural complex. D’aquí parteix el model d’ensenyament plurilingüe propi del sistema educatiu a Catalunya, l’escola catalana, amb la immersió lingüística com a pilar fonamental des del curs 1983-1984. D’aquesta manera es garanteix que tot alumne, independentment del seu origen lingüístic familiar, tingui un ple domini de les llengües oficials i de, com a mínim, una llengua estrangera, a més de reforçar la introducció d’una segona llengua estrangera.\nEls drets i el reconeixement a les persones grans, i la promoció de l’autonomia personal\nLa Generalitat de Catalunya està treballant per enfortir el rol de les persones grans en la societat, mitjançant l’elaboració d’una llei marc per a l’adaptació de la societat catalana a l’envelliment, així com per continuar millorant la promoció de l’autonomia personal i l’atenció a les persones en situació de dependència i discapacitat i les seves famílies, facilitant la permanència en el seu entorn habitual i la seva inclusió social.\nPerspectiva de l’interculturalisme - Pacte nacional per a la immigració, Plan de ciutadania i de les migracions i programa Noves veus\nEl Pacte nacional per a la immigració de l’any 2008 és una proposta d’inclusió, diversitat i interacció, que té com a finalitat aconseguir que totes les persones que viuen a Catalunya construeixin un sentit de pertinença al país, en l’horitzó de l’accés a una ciutadania plena. És per això que, en un moment en què el discurs europeu dominant se centra majoritàriament a parlar sobre les fronteres i els fluxos migratoris, Catalunya té una proposta per fer i compartir, una proposta que s’articularà en el nou Pacte nacional per la interculturalitat.\nEl Govern de Catalunya també ha aprovat un Pla de ciutadania i de les migracions, que conté una sèrie d’actuacions orientades a l’atenció de les persones migrades i a la gestió de la convivència en el marc d’una societat diversa.\nAixí mateix, som pioners desenvolupant, juntament amb totes les universitats catalanes i l’ACNUR, un programa de beques per a refugiats libanesos, que actualment cursen els estudis superiors a Catalunya, un programa que ha permès obrir una via complementària d’acollida de persones refugiades.\nCatalunya també disposa d’un servei de primera acollida, al qual es té dret d’accés després d’empadronar-se, i que ofereix acompanyament i formació per a l’assoliment d’uns coneixements bàsics que facilitin l’inici del projecte de vida i feina a Catalunya. Es tracta d’una contribució a la solidaritat europea, que caldria impulsar mitjançant una renovació profunda del Sistema europeu comú d’asil.\nTambé impulsem programes per a la visibilització de la diversitat cultural en àmbits de prestigi i reconeixement social, com el programa Noves veus, alhora que promou programes de prevenció i combat del racisme i la xenofòbia a través de la implementació de xarxes antirumors i d’espais lliures de racisme a escala local.


Els futurs de la lectura – A*Desk\nEn una entrada anterior, reflexionava sobre la possibilitat que la generalització de les noves tecnologies suposés la fi de la lectura, almenys tal i com l’entenem a l’actualitat. Intentava oferir diverses hipòtesis sobre un probable món futur en què els lectors acabarien per desaparèixer. Eren unes reflexions sorgides al fil d’un fosca sentència llegida, fa algun temps, a Twitter: “The future of reading is not reading”.\nEm pregunto, no obstant, què passaria si els que anuncien la fi de la lectura estiguessin equivocats? Potser els malastrucs no encertaran, i l’acte de llegir continuarà ocupant un lloc central dins la nostra cultura. I, si fos així, podem imaginar de quina manera llegirem en els temps que han de venir?\nUn bon nombre de tecnòfils pensa que les tecnologies digitals de comunicació estan donant a llum una era dominada pel coneixement obert i lliure (encara que no necessàriament gratuït). Segons aquest punt de vista, en un futur no gaire llunyà, la informació circularà sense restriccions per les xarxes d’informació, de manera que estarà a l’abast de tota persona amb una connexió a Internet. La connectivitat inherent a la xarxa contribuirà a la circulació permanent del coneixement, que tindrà el seu suport legal en les llicències lliures i creative commons, pensades, específicament, per compartir els productes creatius.\nLa consolidació del coneixement lliure tindria importants implicacions per a la lectura. Seria un pas important a l’hora de materialitzar el tan anhelat somni de la universalització de saber. Gràcies a Internet, la multitud tindria accés a gairebé qualsevol document escrit imaginable. Però no només això: qualsevol usuari de la xarxa tindria la possibilitat de reproduir, publicar compartir i, en molts, casos, modificar i refer els textos a la seva disposició. En última instància, tot lector seria susceptible d’esdevenir també un editor i en un escriptor. De fet, ja és possible trobar el germen d’aquesta figura polimòrfica en els usuaris de les xarxes socials i, d’una manera més elaborada, en els participants dels diferents entorns col·laboratius i wikis que han anat sorgint a l’abric de la Web.\nA l’extrem oposat, podem imaginar un futur en el qual la lectura estarà condicionada per la instauració d’una sèrie de rigorosos mecanismes de control de la informació que circula per les xarxes digitals. En aquest món possible, els productes creatius estaran regulats per


El L'H9 a les TERTÚLIES D'ACTUALITAT 19:30 h - L'Hescarras\nYou are here: Home › CNL › El L’H9 a les TERTÚLIES D’ACTUALITAT 19:30 h\nEl CLUB DE SCRABBLE DE L’HOSPITALET DE LLOBREGAT presenta el joc als participants en les tertúlies d’actualitat en català amb el suport del CNL, el VxL i la FISC.\nLa barreja de grups es reflectia perfectament en la taula dels representants del CNL, ja que hi estaven el Toni, la Míriam i la Assumpta, que amés de ser sòcia del L’Hescarràs, també participa assíduament en les tertúlies d’actualitat.\nEl Miquel, president del club, la Gloria, vicepresidenta; la Cristina, secretària; la Sayaka, sòcia consultora; i el Francesc, secretari de la FISC, ens vam encarregar de resoldre els dubtes dels nostres invitats.


COVID-19: Balears demana mesures específiques sobre les PBAU i les pràctiques de Formació Professional per evitar perjudicis a l'alumnat pel COVID-19\n17 març 2020Conselleria d'Educació, Universitat i Recerca\nCOVID-19: Balears demana mesures específiques sobre les PBAU i les pràctiques de Formació Professional per evitar perjudicis a l'alumnat pel COVID-19 NNota Informativa\nEl Ministeri d’Educació i Formació Professional i les comunitats autònomes estan coordinant les mesures a adoptar per donar resposta a les implicacions educatives derivades del COVID-19.\nAvui ha tengut lloc la reunió de la Comissió General de la Conferència d’Educació a través de videoconferència. Aquesta Comissió està integrada per representants de les conselleries d’Educació de tot l’Estat i ha estat presidida pel secretari d’Estat d’Educació, Alejandro Tiana. Per part de la Conselleria d’Educació, Universitat i Recerca han participat a la reunió els directors generals de Planificació, Ordenació i Centres, Antoni Morante, el de Formació Professsional i Ensenyaments Artístics Superiors, Antoni Baos, i el de Política Universitària i Recerca, Josep Lluís Pons.\nUn dels aspectes que s’han tractat a la reunió ha estat la possibilitat de modificació de les dates de realització de la Prova d’Avaluació de Batxillerat per a l’Accés a la Universitat (PBAU). En aquest punt també han participat membres de la Comissió Delegada de la Conferència General de Política Universitària.\nDes del Ministeri s’ha deixat clar que no es suprimirà la PBAU i que l’objectiu és treballar per a evitar perjudicis a l'alumnat.\nAntoni Morante ha explicat que “des de Balears, com a la resta de les comunitats autònomes, existeix una preocupació especial per l’alumnat de segon de batxillerat ja que serà el que s’haurà d’enfrontar a la PBAU. En el cas de Balears enguany hi ha matriculats a 2n de batxillerat un total de 5.684 alumnes”. Per la seva banda, Josep Lluis Pons ha explicat que "s'ha d'enviar un missatge de tranquil·litat a la comunitat educativa, estam treballant diferents alternatives per adaptar les proves a la nova situació generada per el COVID-19 i per garantir els principis d'igualtat i justícia a tots els estudiants en relació en aquestes proves".\nTotes les comunitats autònomes han estat d’acord en que es considera precipitat prendre ara decisions però en funció de l’evolució de la situació es valoren diverses possibilitats com l’endarreriment de les proves, l’adaptació dels temaris i proves i la modificació del calendari lectiu de 2n de batxillerat. Des del Ministeri també s’ha establert una línia de coordinació amb les universitats per preveure els efectes que totes aquestes mesures podrien tenir en el curs universitari. S’ha decidit que es mantindran més reunions amb la idea que en les properes setmanes i segons com evolucioni la situació es prenguin les decisions necessàries.\nPer altra banda, a la reunió de la comissió també s’ha tractat els efectes del COVID-19 en les pràctiques d’alumnat d’FP a centres de treball i en les de l’alumnat d’FP dual. Actualment aquestes pràctiques estan suspeses i ara s’ha d’estudiar com garantir que aquest alumnat les pugui fer més endavant. Antoni Baos ha manifestat que “és prioritari oferir un missatge de tranquil·litat i de coordinació per a que cap alumne perdi la oportunitat d’acabar el curs”. En aquest sentit, Baos ha explicat que “des de Balears estam d’acord en flexibilitzar la durada dels mòduls de formació en centres de treball i del calendari per a fer-ho possible. De fet, nosaltres ja hem suspès totes les pràctiques d’FP de l’alumnat”.


simone en pols en ptsd des d’agressions sexuals infantils\nSimone Powderly, col·laboradora de Wellness Wednesday de GLAMOUR, comparteix les seves experiències de TEPT. És un trastorn que afecta a 3 de cada 100 persones, però poques vegades es parla fora del context de la guerra.\nQuè és el TEPT per a mi ...\nQualsevol persona que hagi experimentat un trauma pot desenvolupar un trastorn d’estrès posttraumàtic (TEPT). Vaig ser maltractat sexualment de petit des dels set als tretze anys, i després se’m va diagnosticar un TEPT als vint anys. Hi ha la suposició que només els veterans de guerra poden obtenir aquest diagnòstic, però qualsevol tipus de trauma pot desencadenar-lo.\nPot presentar-se físicament amb flashbacks i malsons; això pot semblar realment extrem, pots sentir que tornaves en aquell moment. Per a mi, puc anar al llit perfectament bé i passarà alguna cosa inconscientment, i després, quan em llevo al matí, he de dir literalment al meu cervell: 'No hi ets, això no és real, no torna a passar'. . El trastorn d'estrès posttraumàtic ha fet que la meva vida quotidiana sigui que estar assegut en un autobús em desencadenaria; hauria de situar-me a prop de la porta i odiaria que algú s'assegués al meu costat, sobretot si fos un home que s'assemblés físicament al meu agressor. O quan anava de club a la meva joventut, necessitaria amics a tots dos costats en tot moment. Les relacions sexuals també són dures, puc congelar-les o tancar-les. He d’explicar a la gent, per això estic en això o per això necessito aquest espai.\nUna publicació compartida per SIMONE POWDERLY (@simonepowderly)\nTeràpia, teràpia, teràpia ...\nCom a víctima d’agressions sexuals infantils, molta gent ha volgut que jo continués, però no és així com funcionen els traumes: aquests són els efectes que té sobre la meva vida adulta. Tothom crida a la teràpia, però és important entendre fins a quin punt pot ser visceral i drenant-la, la teràpia no és fàcil. En una sessió amb el meu terapeuta, em va fer tornar 'enrere' a Simone, infantil, i va dir que fins i tot el meu cos es tornava infantil mentre m'acoblava; aquell trauma m'estava aixafant l'espatlla. Es manté al cos. La teràpia em va fer entendre’m més a mi mateix i no sentir-me boig: les meves reaccions a certes situacions són només la mainada: Simone intenta protegir-se.\npírcings d'oïda Emma Watson\nMolta gent que va experimentar un trauma durant la seva infància es desvincula. No va ser fins que vaig anar a la teràpia que realment vaig començar a desfer el que em va passar, ho bloquejaves per protegir-te i la teràpia ho pot desenterrar.\nL’idioma importa ...\nCom a influencer, sé que tinc el deure de tenir cura amb el que publico i sempre intento ser sensible. Cal que la gent tingui més en compte el llenguatge que utilitza, ja que els mantres d’Instagram i un llenguatge com ara “afronta les teves pors” m’estan desencadenant, em dius que els meus temors estan en la meva imaginació, però no ho són, els meus temors. són molt reals per a mi. De la mateixa manera, paraules com 'desencadenant' i 'trauma' s'han normalitzat en línia, amb un llenguatge 'terapeuta' que entra al nostre vocabulari quotidià, cosa que pot banalitzar la salut mental quan algú es desencadena o té un trauma.\nmillor festival a l'estranger\nAgraeixo les converses que manté la gent, però tingueu en compte el llenguatge que utilitzeu. Perquè el trauma és una cosa molt real.\nEl meu consell si creieu que podríeu tenir TEPT\nSi esteu llegint això i us sembla familiar, anoteu-ho. Sé que la gent diu que les revistes són bones per a això, que sóc una merda en la publicació de diaris, però sóc molt bo només per anotar les coses. Estic molt bé que m’agrada notar les coses. I, per tant, només cal fer petites notes, com quan es desperta al matí després d’un mal somni o es congela en una situació determinada. Un cop hàgiu creat un diari del que us passa i us sentiu a punt, aneu a un metge i comenceu a connectar els punts.\nLes meves esperances en el futur ...\nM’encantaria veure un millor sistema de suport per a aquells que pateixen un trauma i tenen TEPT, i això s’hauria de reflectir a les escoles i la plantilla. Si ens informem més del trauma, podem entendre com respondre, perquè el trauma té un efecte diari a la vida de les persones. Recordo els dies de trucar malalt o amagar-me als lavabos al matí a la feina perquè m’havien desencadenat però no tenia a qui anar i crec que per això em vaig fer tan gran en l’autocura ... constantment he de posar les coses al seu lloc per passar el meu dia a dia.\nRecursos i allò que m'ha ajudat ...\nUna carta oberta al meu TEPT.\nEl cos manté la puntuació: cervell, ment i cos en la curació del trauma\nNAPAC: donant suport a la recuperació de l’abús infantil\nUn de cada quatre: un servei gratuït de teràpia / assessorament per a aquells que pateixen un trauma.\nTeniu un kit d’autocura per a totes les coses que us ajuden a calmar-vos; sovint m’ajuda a tornar al present quan entro en un forat de conill del meu trauma. A mi m’encanten els olis essencials i les espelmes\nHo sentim, senyores Joseph Gordon-Levitt és un home casat


Lífting total per al teatre Arnau a llarg termini | Cultura | EL PAÍS Catalunya\nLífting total per al teatre Arnau a llarg termini\nEl projecte arquitectònic respectarà la seva essència històrica\nBarcelona 28 FEB 2018 - 21:51\tCET\nImatge virtual del futur teatre Arnau al Paral·lel.\nEl nou Arnau tindrà llum a dojo, conservarà tota l'estructura de fusta i els elements que el van caracteritzar com l'últim teatre de barraca de Barcelona i guanyarà un edifici annex batejat com l'Ateneu Arnau, en el qual se situarà un espai per a la memòria del Paral·lel i estarà enfocat a l'ús i les activitats de la comunitat. El teatre serà un espai escènic multidisciplinari amb cabuda per a concerts, representacions de teatre, circ o dansa. Fins aquí les certeses que plasma el projecte Boca a Boca, desenvolupat per l'equip H Arquitectes, que ha estat el guanyador del concurs convocat per l'Ajuntament de Barcelona, al qual es van presentar 22 propostes diferents.\nDesprés hi ha les incerteses, que aquest dimecres, en la presentació del projecte guanyador, no van aclarir ni la regidora del districte de Ciutat Vella, Gala Pin, ni tampoc els autors de la proposta. Per exemple, el cost: “Fins que no es tingui el projecte executiu no es pot fer una estimació del cost”, va contestar la regidora. No obstant això, fa un any, quan el Consistori finalment va optar per la rehabilitació integral sí que va aportar una xifra: 9 milions d'euros. Roger Tudó, un dels arquitectes autors de la proposta, va precisar que en el concurs no s'abordava el càlcul del cost, sinó el projecte en si i el programa i que el pressupost de l'obra ho fixarà el projecte executiu que faran al llarg d'aquest any. Tampoc va quedar clara la gestió del futur espai que guanyarà el Paral·lel, si serà pública o serà delegada a algun promotor cultural: “Això es decidirà més endavant”, va contestar la regidora.\nEl teatre Arnau es podrà rehabilitar sense necessitat de derrocar-ho\nLa data d'inici de les obres se situa en el primer semestre del 2019 i tampoc s'aventura un termini d'execució, sobretot davant de la possibilitat que al subsol es trobin vestigis de la muralla medieval. El teatre Arnau fa 18 anys que va tancar les portes, després d'una lenta agonia amb tancaments i obertures i fins i tot una okupació. Va ser comprat per l'església xinesa el 2006 amb la intenció de convertir-lo en un centre de culte i l'Ajuntament el va adquirir a aquesta per dos milions d'euros el 2011. Des de llavors, mentre l'edifici del teatre s'ha anat deteriorant de manera imparable —està apuntalat i s'han fet intervencions d'urgència en diverses ocasions—, l'Ajuntament no decidia què fer-ne. No es va prendre cap decisió en el mandat de Xavier Trias i en el d'Ada Colau es va passar per moments en els quals semblava que el teatre no tenia un altre remei que ser derrocat i construir-ho de nova planta —perquè així ho aconsellaven informes tècnics— a la decisió final de reconstruir-lo totalment després d'un procés participatiu en el qual va tenir un pes important la plataforma Recuperem el Teatre Arnau. I es farà a imatge del que va ser, tot i que per aconseguir-ho l'estructura del teatre es quedarà en el seu esquelet. Es conservarà la forma de ferradura i l'estructura de fusta combinada amb el forjat, “que és l'ànima del teatre i que és molt important preservar perquè és l'últim d'aquesta tipologia”, va explicar Tudó que dona especial importància a mantenir “l'esperit” de l'Arnau i de l'històric Paral·lel en el qual va obrir el 1894.\nLa intervenció al subsol serà la mínima per a les instal·lacions tècniques. La proposta guanyadora preveu l'obertura de grans claraboies tant a la coberta com a les naus laterals. Una entrada de llum natural buscada per donar més usos al teatre i que tingui activitat durant més hores al dia. Mantindrà al primer i al segon pis les llotges que tenia, mentre que a la planta el projecte aposta per una plataforma única amb una caixa escènica que no obstaculitzi utilitzar la resta de la superfície en funció de l'espectacle que es tracti. L'aforament dependrà del tipus d'activitat: “Si és un concert podria tenir cabuda per a 500 persones i si es tracta d'un espectacle de teatre convencional sobre unes 300”, calculava l'arquitecte.\nEn realitat l'edifici en el qual s'intervindrà més serà a l'Ateneu Arnau que s'aixecarà annex al teatre en el que avui és una edificació que es va afegir fa anys. Serà un cafè ateneu que reproduirà la forma del teatre amb un primer i segon pis d'amfiteatre en el qual es podria situar l'espai pensat per recuperar la memòria del Paral·lel, però no només l'artística, sinó també la social i política. Quins recursos o fons compondran aquest eix tampoc està definit. Serà, també, un centre de reunió i d'activitats dels barris que envolten el teatre. Mentre l'Arnau es prepara per ressorgir, el seu veí Molino no aixeca cap dels problemes financers: “Esperem que aconsegueixi resoldre la situació perquè entenem que el seu ús ha de seguir sent cultural”, va precisar Joan Subirats, delegat de Cultura.


Pàgina 27 – Fundació Congrés de Cultura Catalana\nPremi Miquel Casals Colldecarrera\nPremi Ferran Soldevila\nPremi Internacional Ramon Llull\nL’Associazione Italiana di Studi Catalani rep el Premi Internacional Ramon Llull\nL’Associazione Italiana di Studi Catalani (AISC), representada pel seu president, Patrizio Rigobon, ha rebut avui divendres a Barcelona el XXIè Premi Internacional Ramon Llull, que lliuren de forma conjunta l’Institut Ramon Llull (IRL) i la Fundació Congrés de la Cultura Catalana. Continua llegint «L’Associazione Italiana di Studi Catalani rep el Premi Internacional Ramon Llull»\n“Cinc anys d’escarni: ja n’hi ha prou!”\nLa Fundació Congrés de Cultura Catalana, ha volgut adherir-se al manifest que la Comissió per la Dignitat feu públic el passat dilluns 4 de juliol; un document que va dirigit a la Ministra de Cultura del govern espanyol i en el qual es fa palès el malestar d’aquesta entitat pel silenci del govern espanyol envers el retorn dels fons requisats d’entitats privades que encara resten a l’Arxiu de Salamanca. Continua llegint «“Cinc anys d’escarni: ja n’hi ha prou!”»\nEl Consell d’Europa estudia la situació del català a l’Estat espanyol\nAvui, 5 de juliol, s’han reunit a la ciutat de València representants de diferents entitats catalanes i valencianes amb membres del Comitè d’Experts de la Carta Europea per les Llengües Regionals i Minoritàries, per tal d’avaluar el tercer informe sobre el compliment de la Carta a l’Estat espanyol. Continua llegint «El Consell d’Europa estudia la situació del català a l’Estat espanyol»\nS’edita el llibre amb les conclusions del trentè aniversari de la Fundació\nLa Fundació Congrés de Cultura Catalana, celebrà, el passat mes de novembre, el trentè aniversari de l’entitat. La Fundació va voler apostar per celebrar les ja habituals jornades de tardor en el marc del trentè aniversari. Amb la voluntat de reflexionar sobre la situació actual de la cultura catalana i les seves vies de futur a partir de diferents punts de vista internacionals, sota el títol “Cultura Catalana: una mirada des de l’exterior” la fundació va voler celebrar 30 anys d’activitats. Continua llegint «S’edita el llibre amb les conclusions del trentè aniversari de la Fundació»\nSoci, amic de la Fundació, col·labora amb nosaltres!\nEt proposem que t’endinsis en la gestió de les nostres activitats. Coneixeràs la Fundació , i el seu equip executiu.\nBenvolgut amic, benvolgut soci-col·laborador,\nLa Fundació Congrés de Cultura Catalana ha celebrat el seu trentè aniversari. Ho va fer amb un acte de dos dies al Museu d’Història de Catalunya. Allà s’hi va presentar un estudi d’anàlisi que va resultar del treball de tot un any de recollida d’informació, procedent de personalitats vinculades històricament a la Fundació, on els demanàvem que ens ajudéssin a configurar les línies de treball que havia de seguir la nostra entitat –si és que n’hi havia d’haver- de cara al futur. Continua llegint «Soci, amic de la Fundació, col·labora amb nosaltres!»\nSi vas al jutjat, no canviïs de llengua!\nLa Fundació Congrés de Cultura Catalana, vol mostrar tot el seu suport a la campanya endegada per l’Associació de Juristes per la Llengua Pròpia. L’objectiu de la campanya roman en sensibilitzar a favor de l’ús del català davant l’Administració de Justícia de Catalunya.\nContinua llegint «Si vas al jutjat, no canviïs de llengua!»\nPàgina prèvia Pàgina 1 … Pàgina 26 Pàgina 27 Pàgina 28 … Pàgina 33 Pàgina següent\nRT @UDivulga: La @uvic_ucc elegida seu del proper Col·loqui de l’AILLC (Associació Internacional de Llengua i Literatura Catalane… https://t.co/cednTmoF6m\nMemòria de la Fundació – any 2017\nDISCURS D’ANTONI SIMON TARRÉS. GUARDONAT PREMI FERRAN SOLDEVILA, EDICIÓ 2017\nPolítica de privacitat i condicions legals


A l'Espanyol se li resisteix el triomf a casa contra un Athletic conservador (0-0)\nEls blanc-i-blaus sumen el sisè empat del curs tot i dominar un partit que no han sabut resoldre\nAarón guanya la posició a Williams en una acció per la banda QUIQUE GARCÍA / EFE\nCornellà de LlobregatAbonat a l'empat, l'Espanyol ha tornat a ajornar el primer triomf en Lliga com a local després d'un partit força complet en què ho ha fet tot bé, excepte trobar el gol. Els blanc-i-blaus han deixat escapar una oportunitat d'or per endur-se un triomf que se'ls resisteix a Cornellà-El Prat, on, tot i l'entesa amb un públic familiar, ha vist com un Athletic inferior rescatava un resultat tan valuós com injust. Tot i un primer temps més que convincent, en la segona part l'empenta ha decaigut. El sisè empat del curs tampoc ha servit per aixecar el vol, o almenys de la forma esperada.\nD'entrada, els espanyolistes han insistit a pausar el seu joc, com ja havien fet contra el Betis, per tal de reduir les pèrdues i les presses que havien perjudicat els blanc-i-blaus en anteriors partits. Els homes de Quique Sánchez Flores han sortit decidits a portar la iniciativa, i per això el madrileny ha apostat per Jurado i no Diop per suplir el lesionat Roca. Amb Jurado iniciant el joc, la sortida des de darrere sempre és més clara. L'andalús ha aportat criteri al mig del camp i, amb el pas dels minuts, s'ha anat fent seu el partit. Davant, ajudava tenir un Athletic farcit de suplents que ni pressionava en excés ni presentava una gran intensitat, aspectes que han ajudat a desenvolupar el joc dels locals.\nAmb David López controlant Aduriz, i Diego Reyes i Aarón ajudant-se per anul·lar Williams, el perill de l'Athletic era ben remot. De fet, en el primer temps, Diego López ha intervingut més cops amb els peus que amb les mans. Tarda plàcida del gallec, potser la més tranquil·la des que juga a l'Espanyol. Destacable el treball al darrere d'un lateral, Aarón, l'últim producte del planter blanc-i-blau, que sembla decidit a quedar-se la plaça de lateral esquerre titular. Solvent al darrere, intens en la marca i assenyat en atac, ha encertat gairebé totes les decisions que ha pres. També en la faceta ofensiva, quan s'ha aliat amb Piatti per formar un doble corcó molest per als bascos.\nEn atac, l'Espanyol s'accelerava quan trobava el sempre elèctric Hernán, que, tot i les revolucions que ha aportat per la dreta, no ha encertat a enganxar una bona centrada per l'esquerra quan estava sol dins de l'àrea. L'acció no ha servit per obrir el marcador, però si per esperonar un públic molt pròxim als seus homes. Agafats de la mà, equip i afició han anat arraconant un Athletic que ha passat per moments de patiment en el primer temps. Malauradament per als blanc-i-blaus, però, el perill generat s'ha limitat a un parell de remats sense gaire perill de Piatti i a un xut massa alt de Moreno després d'un retall que l'havia habilitat sol dins de l'àrea.\nSegon temps de presses sense resolució\nEn la represa, els lleons han intentat ensenyar les urpes trepitjant una mica més de camp rival, però no han atemorit un Espanyol ben plantat que ha modificat lleugerament la seva idea. Més replegats que en el primer temps, han passat a esperar que fos l'Athletic qui portés la iniciativa i deixés espais a l'esquena de la defensa perquè els ataquessin Moreno i Baptistao, poc participatius. Per reforçar l'atac, Quique ha donat entrada a Caicedo, que ha substituït Piatti en un canvi sorprenent i ha desplaçat Baptistao a la banda esquerra.\nEn alguns moments, però, l'Espanyol ha pecat de massa prudent i no ha sabut guanyar el partit en un tram final en què tot quedava obert a una genialitat de qualsevol dels dos equips. Caicedo, que s'ha retrobat amb una afició i un tècnic que li han perdonat l'expulsió que va veure contra l'Eibar, hi ha posat actitud, però uns cops fent falta i uns altres en fora de joc, no ha aconseguit resoldre diferents bones situacions. En un accelerat tram final, el públic ha tornat a accelerar el ritme dels seus homes, que no han trobat però la claredat necessària. Excepte Aarón, l'únic capaç de jugar amb criteri en els minuts de més cansament, la resta ha abusat del joc en llarg, una faceta que no incomoda precisament l'Athletic. L'Espanyol, que segueix sumant punts d'un en un, s'haurà d'esperar unes setmanes més per guanyar el primer partit de Lliga a casa del curs. El remat de cap final de Moreno a les mans de Kepa i la retirada dels jugadors del camp, capcots, dos senyals representatius d'un partit en què les coses no han sortit com s'esperaven.\nVíctor Sánchez pressiona el club\n“Lògicament estic decebut amb el club. M’han promès coses que no s’han complert”, va queixar-se en zona mixta un Víctor Sánchez visiblement descontent amb algunes de les condicions que li ofereix l’entitat. “Mereixo un respecte, estic cansat de tantes promeses. Em sento enganyat”, va afegir el segon capità blanc-i-blau, que va assenyalar el conseller delegat Ramon Robert com l’interlocutor del club amb qui va mantenir converses en els últims dies. La de Víctor Sánchez és una de les tres renovacions que el club vol tancar en els pròxims dies, amb les de Marc Roca i Javi López. La prioritària, però, és la de Roca, ja que el jove migcampista del planter té una clàusula força baixa, d’uns sis milions, i ha despertat l’interès de diversos clubs de la Premier.e\nNens a la grada d'animació i una protesta fúnebre\nA banda del que passava a la gespa, el partit ha donat de si dues imatges extraesportives més, totes dues vinculades amb la castigada grada d'animació. A la zona de la 1900, clausurada temporalment, no s'hi han ubicat aquest cop els grups d'animació (Curva i Juvenil), sinó que el club, per a aquest partit, hi ha situat una extensa delegació de nens del RCDE Escola, que han omplert aproximadament la meitat de les 1.200 localitats dels dos sectors del gol Cornellà. L'horari i l'entitat del rival han acompanyat que fossin nombrosos els nens que han acudit a la cita.\nEl taüt amb les làpides simbolitzant el funeral de la grada d'animació Curva Rcde\nUna altra pel·lícula, de caràcter totalment oposat a la festa infantil, és la que ha transcorregut fora del camp. Unes hores abans del partit, membres de la Curva s'han passejat pels voltants de l'estadi amb un taüt negre en senyal de protesta pel tancament de la grada d'animació. Al darrere, una comitiva presidida per una pancarta ("Rèquiem per una passió"), acompanyada per tres làpides (RIP Passió, RIP Tifos i RIP Viatges), representava de forma simbòlica el que el grup d'animació ha volgut escenificar com el funeral de l'esmentada grada d'animació. Els acompanyants han canviat les samarretes i bufandes blanc-i-blaves per peces de vestir fosques, per tal d'escenificar la protesta de dol.


Arxius de MÚSICA I CONCERTS » Pàgina 7 de 7 » Tribuna Ganxona\nLa sardana, el millor vot per diumenge\nDiumenge 24 de maig, jornada electoral, tindrà lloc també l'Aplec de la Sardana, que enguany arriba a la 28na. edició i que tindrà lloc als Jardins Juli Garreta. L'aplec, que comptarà amb les cobles Rossinyolets, Ciutat de Girona i Sant Jordi-Ciutat de Barcelona, es regirà pel següent... Continua llegint [...]\nPresentades les partitures en línia i sis temes inèdits de Garreta\nL’Ajuntament de Sant Feliu de Guíxols, a través de l’Arxiu Municipal, ha penjat a la xarxa el catàleg de l’obra musical completa de Juli Garreta i Arboix (1875-1925). El catàleg comprèn més de 200 obres i és fruit d’una recerca exhaustiva realitzada pels musicòlegs Joaquim Rabaseda,... Continua llegint [...]\nEstrena de sis sardanes inèdites de Garreta\nAquest dissabte 9 de maig es presenta a Sant Feliu el catàleg digital, consultable a internet, de l’obra musical completa del compositor Juli Garreta i, alhora, es presenten sis sardanes inèdites del músic guixolenc interpretades per la Cobla Sant Jordi-Ciutat de Barcelona. L’Ajuntament,... Continua llegint [...]\nEl certamen Guíxols Escena Primavera d’enguany va presentar aquest divendres passat el disc Som com Som, el primer disc gravat per la Coral Jove de l’Escola de Música de Sant Feliu. Aquesta coral va néixer fa catorze anys de la mà i empenta de la seva actual directora, Dolors Vidal, que... Continua llegint [...]\nA causa d'una situació imprevista de darrera hora es canvia el concert dels Abbey Road programat aquest 11 d'abril a les 23h a la Plaça dels Drets Humans. En lloc seu actuen The BeatBoys, amb un tribut als Beatles, i Willy and the Poorboys, amb un tribut a Creedence Clearwater Revival. L'hora i... Continua llegint [...]\nAquest dissabte 11 d'abril tindrà lloc a la nostra ciutat la Festa dels 60s, una diada centrada sobretot en la música d'aquesta dècada llegendària del segle passat. Durant la major part del dia, de 10 del matí a 10 del vespre, hi haurà instal·lada a la Rambla Vidal la Fira del Disc, en la... Continua llegint [...]\nPORTA FERRADA 2015: Sopa de Cabra també hi seran\nEl nou retorn de Sopa de Cabra començarà a la nostra ciutat. El grup de Girona torna als escenaris pocs mesos abans de la commemoració del seu 30è aniversari i ho fa, abans que cap altre lloc, a l'Empordà. Quatre anys després d'aquelles set nits històriques i inesborrables al Palau Sant... Continua llegint [...]